stanford-oval/wikipedia huggingface dataset:
Lauri Haataja
Teoksia

Kampfbedingungen der Finnischen Arbeiterbewegung in den Jahren der Lapua-Bewegung (1929-1932) , kirj. Lauri Haataja ym. ITH X Linzer Konferenz 1974. Helsingin yliopisto, poliittisen historian laitos 1974
Suomen työväenliikkeen historia ; kirj. Lauri Haataja ym. ; toimituskunta Lauri Haataja ym. Työväen sivistysliitto : Kansan voima, Helsinki : Joensuu 1976, 2. painos 1977, 3. painos 1978
Johdatus poliittiseen historiaan ; kirj. Jukka Nevakivi, Seppo Hentilä, Lauri Haataja. Weilin + Göös, Espoo 1983
Demokratian opissa : SKP, vaaran vuodet ja Neuvostoliitto. Tammi 1988
Kun kansa kokosi itsensä : suomalaisten talvisota. Tammi 1989
Karjala-nostalgia ; kirj. Lauri Haataja, Martti Lintunen. WSOY 1990
Euroopan sydänääniä. Eurofox, Espoo 1991
Suomi sodassa 1939-1945 ; kirj. Heikki Paakkanen ; sotahistorialliset kommentit Lauri Haataja. Tammi 1991
Tasavallan presidentit. Tasavalta perustetaan 1919-1931 : Ståhlberg, Relander ; sarjan päätoimittaja Raimo Väyrynen, Jukka-Pekka Pietiäinen ; teematekstien kirjoittajat Lauri Haataja ym. Weilin + Göös, Espoo 1992, 4. painos 1994
Poliittinen historia : johdatus tutkimukseen ; kirj. Jukka Nevakivi, Seppo Hentilä, Lauri Haataja. Finn Lectura, Helsinki 1993
Suomen malli 1940-1956 : työmarkkinajärjestelmän ja poliittisen järjestelmän vuorovaikutussuhde neuvottelujen vakiintumisesta keskityksen purkautumiseen. Työpoliittinen tutkimus nro 52. Työministeriö, Helsinki 1993
Tasavallan presidentit. Murrosten ja kasvun vuodet 1931-1940 : Svinhufvud, Kallio ; sarjan päätoimittaja Raimo Väyrynen, Juhani Mylly ; teematekstien kirjoittajat Lauri Haataja ym. Weilin + Göös, Espoo 1993, 3. painos 1994
YYA-Suomi ; kirj. Lauri Haataja ym. ; toimitus Ilkka Herlin. Historiallinen kirjasto 22. Historian ystäväin liitto - WSOY 1993
Suomalainen sisu ; kirj. Lauri Haataja, Veikko Kallio. WSOY 1994
Demokraattinen journalisti : suuri suomalainen sillanrakennus maailman mahtavimmassa toimittajajärjestössä ; kirj. Lauri Haataja, Jyrki Pietilä, Tuomo Pietiläinen. WSOY 1996
Etelän tien kulkija - Vilho Helanen (1899-1952) ; toimittaneet Heikki Roiko-Jokela ja Heikki Seppänen ; kirjoittajat Lauri Haataja ym. Atena, Jyväskylä 1997
Talvisotakirja ; talvisotapostikortit Paavo Friman. Ajatus, Helsinki 1999, 3. painos 2004
Presidenttikirja ; presidenttipostikortit Paavo Friman. Ajatus, Helsinki 2001
Suomi-facta ; toimituksen johto Riitta-Liisa Kuosmanen ym. ; kirjoittajat ja asiantuntijat Lauri Haataja ym. WSOY 2002
Toimitustöitä

Suomen ulkomaankauppapolitiikka ; toim. Lauri Haataja ; kirj. Erik Heinrichs ym. Otava 1978
Ja kuitenkin me voitimme : sodan muisto ja perintö ; toimittanut Lauri Haataja. Kirjayhtymä, Helsinki 1994
Näkijät ja tekijät : kertomuksia toimihenkilöjärjestöjen yhteistyöstä ; toimittanut Lauri Haataja. Toimihenkilöjärjestöjen sivistysliitto, Helsinki 1996
Itsenäisyyden puolustajat. Kotirintamalla ; toimituskunta Lauri Haataja ym. ; kirjoittajat Tapio Bergholm ym. Suomi 85. Weilin & Göös, Espoo 2002
Itsenäisyyden puolustajat. Rintamalla ; toimituskunta Lauri Haataja ym. ; kartat Teuvo Berggrén. Suomi 85. Weilin & Göös, Espoo 2002
Itsenäisyyden puolustajat. Sodan kartat ; toimituskunta Lauri Haataja ym. ; kirjoittaja Ari Raunio ; karttapiirrokset Kati-Annika Ansas, Mikko Lantz. Suomi 85. Weilin & Göös, Espoo 2003
Issou

Issoun kirkko
Issou on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2004 oli 4268. Issoun pinta-ala on 5 km².
Hirsilampi

Hirsilampi, oik. Hirslampi, oli kylä Jääsken pitäjän koillisosan äärimmäisessä kärjessä. Kylän keskusta sijoittui Immalanjärven Varpaanlahden ja Hirslammen väliselle kannakselle. Naapurikyliä olivat Ruokolahden pitäjän Immalanjärven kylä lännen-luoteen suunnassa, pohjoisessa tuli vastaan Rautjärven Niskapietilän kylä, idän ja kaakon suunnassa sijaitsi Kirvun Tietävälän kylä ja lounaispuolella sijaitsi Jääsken Laitilan kylä.
Suhteellisen syrjäisestä sijainnistaan huolimatta Hirslammen kylässä oli paikallisesti tärkeiden teiden risteys: lounaasta, Jääsken suunnasta ja kaakosta, Kirvun suunnasta tulevat tiet yhtyivät Hirslammella pohjoisesta tulevaan tiehen, joka yhdisti nämä tiet Niskapietiläntiehen, vanhaan ja maakunnallisesti merkittävään tiehen. Matkamiehet lepuuttivatkin hevosiaan usein kylän taloissa.
Kylän itäpuolella sijaitsi neljän pitäjän rajapiste: Jääsken, Ruokolahden, Rautjärven ja Kirvun pitäjien rajat kohtasivat toisensa Hirslammella.
Pieni osa Hirslammen kylästä kuuluu edelleen Suomen alueeseen ja sijaitsee nykyisellä rajavyöhykkeellä Immalanjärven Varpaanlahden pohjukasta lounaaseen.
Hirslampi kuului Laitilan koulupiiriin. Kylän lapsia kävi aikanaan myös Kirvun Tietävälän kansakoulussa. Kylässä pidettiin kesäisin jumalanpalveluksia.
Jääski
| --- | --- |
Kylät:  Ahola • Ahtiala • Ahvola • Eevala • Einola • Haikola • Hallikkala • Hirsilampi • Hyppölä • Hämälälä • Ihalempiälä • Jakola • Jakovala • Järvenkylä • Kamajauhola • Kaplahala • Kasila • Kemppilä • Kiljolanmaa • Kirkonkylä • Kiurula • Kokkola • Kostiala • Kuurmanpohja • Kyyrölä • Kärenniemi • Kärkkäälä • Kärättilä • Laitila • Laukkala • Littula • Lokkarila • Lottola • Meltola • Myllölä • Niemi • Näträmälä • Oravala • Pajarila • Patjaala • Pelkola • Penttilä • Pieppola • Puujalka • Päähkälä • Ranssila • Riikola • Rikkola • Rossila • Rouhiala • Räikkölä • Seppälä • Soperonmaa • Suikkala • Sunila • Teppanala • Tollola • Velkula • Vetelälä • Virola • Virolansalo
Muut:  Enso
Lontoon terrori-isku 3. kesäkuuta 2017

| Lontoon terrori-isku |
| --- | --- |
 Tapahtumien kulku.
Paikka:  London Bridge ja Borough Market
Ajankohta:  3. kesäkuuta 2017
Kuolleita:  8
Haavoittuneita:  48
Lontoon terrori-isku oli kolmen tekijän lauantai-iltana 3. kesäkuuta 2017 Lontoossa tekemä terrori-isku, jossa kuoli kahdeksan henkilöä. Poliisi surmasi hyökkääjät. Iskussa loukkaantui 48 ihmistä, joista 21 kriittisesti. Iskujen tapahtumapaikat olivat London Bridge ja Borough Market. Tapahtumat alkoivat kymmeneltä illalla, kun hyökkääjät ajoivat tahallisesti pakettiautolla London Bridge -sillan jalkakäytävällä ihmisiä päin. Läheisellä Borough Marketilla hyökkääjät juoksivat alueen pubeihin ja puukottivat vastaantulijoita. Poliisi ilmoitti, että tekijät surmattiin. He olivat pukeutuneet valeräjähdeliiveihin. Puukkojen kanssa hyökänneitä terroristeja ampui kahdeksan aseistautunutta poliisia. Luoteja ammuttiin kaikkiaan noin 50. Poliisi ampui vahingossa myös yhtä sivullista. Kuolleista yksi on kanadalainen ja yksi ranskalainen.
Hyökkääjät olivat vuokranneet pakettiauton hieman ennen hyökkäystä. Iskun yhteydessä viranomaiset käyttivät ensimmäistä kertaa uuden nopean toiminnan erikoisyksikköä. Blue Thunder -nimellä kulkeva iskuryhmä on osa Britannian maavoimien SAS-erikoisjoukkoja.
Britannian pääministeri Mayn mukaan kyse oli radikaalista islamistisesta terrori-iskusta. Myös Lontoon poliisi kertoi pitävänsä tapahtumia terroritekona. Isis-järjestö kertoi Amaq-propagandatoimistonsa välityksellä olevansa iskun takana. Iskuun liittyen tehtiin välittömästi 12 pidätystä Itä-Lontoon Barkingissa. Pidätetyt olivat iältään 19–60-vuotiaita ja heistä seitsemän oli naisia. Yksi pidätetyistä päästettiin vapaaksi 4. kesäkuuta 2017.
Poliisi oli päästänyt vapaaksi kaikki aiemmin pidätetyt 7. kesäkuuta mennessä, mutta pidätti kolme uutta ihmistä Ilfordissa.
Tekijät

Poliisin mukaan yksi epäillyistä on 27-vuotias Khuram Butt. Butt on Pakistanissa syntynyt Britannian kansalainen. Hän on naimisissa ja hänellä on lapsia. Toinen nimetty epäilty on 30-vuotias Rashid Reduane. Viranomaisten mukaan hänen taustansa on ilmeisesti Marokossa ja Libyassa. Kolmannen iskusta epäillyn miehen nimeä ei julkistettu.
Reaktiot

Uhreja on muistettu monilla eri tavoin, muun muassa hiljaisella hetkillä. Myös Australian Adelaidessa pidettiin hiljainen hetki iskun uhrien muistoksi jalkapallon MM-karsintaottelussa. Ottelussa pelasivat Australian ja Saudi-Arabian joukkueet. Saudi-Arabian joukkue nostatti kohun, koska se ei osallistunut hiljaiseen hetkeen. Joukkue sai runsaasti kritiikkiä, koska sen lisäksi, että he eivät ottaneet hiljaisuuteen osaa, he verryttelivät sen aikana kentällä. Hiljaisen hetken jälkeen australialaisfanit buuasivat voimakkaasti saudipelaajien käytökselle.
Inga Brogren

Inga Lindqvist, o. s. Jaatinen, kirjailijanimi Inga Brogren (15. toukokuuta 1915 Kouvola – 2. heinäkuuta 2001) oli suomalainen ruotsin kielellä kirjoittanut kirjailija.
Lindqvistin vanhemmat olivat Kokkolan kaupunginjohtaja Jarl Emerik Jaatinen ja Fanny Nyberg. Hän oli naimisissa vuodesta 1942 varatuomari Kurt Lindqvistin kanssa.
Lindvist valmistui filosofian maisteriksi 1940. Hän toimi Erino Oy:n toimitusjohtajana. Erino Oy oli 1932 perustettu vesi- ja sähkömittarien, kemikalioiden sekä kutomateollisuudessa käytettyjen raaka-aineiden ja tarvikkeiden agentuuriliike joka kuului Einar Ahlströmin perustamaan Oy E. Ahlström & Co Ab:n-yritysryhmään.
Lindqvistin salanimellä Inga Brogren kirjoittama romaani Approbatur kertoi 1930-luvun lopun opiskelijaelämästä Helsingissä.
Teoksia

Approbatur : roman. Söderström, Borgå 1945, ilmestyi Arvi Nuormaan suomentamana nimellä Matkalla maisteriksi : romaani. Aura, Turku 1947
Inga Gentzel

| Mitalit | Mitalit | Mitalit |  |
| --- | --- | --- | --- |
|  Svedberg Amsterdamin kesäolympialaisissa 1928. |  Svedberg Amsterdamin kesäolympialaisissa 1928. |  Svedberg Amsterdamin kesäolympialaisissa 1928. |  |
Maa:   Ruotsi
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Amsterdam 1928 | 800 m |  |
Inga Kristina Gentzel (24. huhtikuuta 1908 Tukholma – 1. tammikuuta 1991 Nyköping) oli ruotsalainen keskimatkojen juoksun olympiamitalisti ja pikajuoksija.
Gentzel saavutti 800 metrillä olympiapronssia Amsterdamissa 1928. Hän osallistui samoissa kisoissa myös pikaviestiin. Ruotsin mestaruuksia Gentzel voitti 800 metrillä neljä ja 200 metrillä yhden.
Aiheesta muualla

Kuvia tai muita tiedostoja aiheesta Inga Gentzel Wikimedia Commonsissa
Inga Gentzel Kansainvälinen olympiakomitea. (englanniksi)
LOOM

| LOOM |
| --- | --- |

Kehittäjä:  Lucasfilm Games
Julkaisija:  Lucasfilm Games
Jakelija:  Steam ja GOG.com
Suunnittelija:  Brian Moriarty
Säveltäjä:  Pjotr Tšaikovski ja George Sanger
Pelimoottori:  SCUMM
Julkaistu:  1990
Lajityyppi:  seikkailupeli
Pelimuoto:  yksinpeli
Alusta:  Amiga, Atari ST, Commodore CDTV, Macintosh, MS-DOS, FM Towns, PC Engine
Jakelumuoto:  levyke, CD-ROM
Lisää peliartikkeleitaVideopelien teemasivulla
Infobox OK  : 
Kuvankaappaus pelistä
LOOM on LucasArtsin kehittämä ja julkaisema seikkailupeli. Peli on julkaistu vuonna 1990.
LOOM oli neljäs SCUMM-peli, ja niistä poikkeava. Sen käyttöliittymä oli äärimmäisen pelkistetty, sillä hahmoa ohjattiin yksinkertaisesti klikkaamalla objekteja, ja ainoa pelissä käytetty esine on värttinä, jota käytetään loitsimiseen. Tyyliltään peli on vakava, kun muut SCUMM-pelit ovat melko koomisia, ja sen juoni perustuu peliä varten sepitettyyn monipuoliseen fantasiaan.
Juoni

LOOMin mukana tuli äänikasetti, jossa oli useaan kohtaukseen jaettu 29-minuuttinen näytelmä, joka kertoi juonen taustan siihen hetkeen asti, mistä peli alkaa.
Juoni > Taustatarina

Tarina kertoo maailmasta, jonka ihmiset olivat jakautuneet ammattikilloittain kaupunkivaltioihin. Jokainen kilta varjeli ammattinsa salaisuuksia ylpeydellä muilta. Kutojien kilta oli muita vähemmän sotaisa, ja jouduttuaan vainotuksi eristäytyi muusta maailmasta omalle saarelleen, jonka nimeksi tuli Loom. Kutojien taidot kehittyivät niin, etteivät he enää tarvinneet lankaa, vaan osasivat kutoa valoa ja ääntä muokatakseen todellisuuden rakennetta. Voimakkain kutojien työkalu oli valtavat Kangaspuut. Kutojien kilta koki kukoistuskauden, mutta lopulta heitä oli jäljellä alle 20, ja useimmat lapset syntyivät kuolleina tai epämuodostuneina.
Kutoja Cygna Threadbare vaati epäonnistuneen raskautensa jälkeen kiltansa vanhimpia pelastamaan kutojien säilyvyyden käyttämällä Kangaspuita uusien lapsien luomiseen. Vanhimmat kieltäytyivät vedoten killan vuosituhansia vanhoihin sääntöihin. Cygna kapinoi kutomalla Kangaspuilla yhden lapsen, mutta jäi kiinni itse teossa juuri lapsen syntymän jälkeen. Cygna sai killan sääntöjen mukaisen kuolemantuomion ja muutettiin joutseneksi. Lapsen päätettiin antaa kasvaa 17-vuotiaaksi, jonka jälkeen hänen kohtalonsa päätettäisiin.
Lapsen kasvattajaksi määrättiin kätilö Hetchel, joka risti hänet Bobbin Threadbare'iksi. Bobbin kasvatettiin muista kutojista erillään, eikä hänelle opetettu perinteisten loitsujen kutomisen taitoja, koska hänen pelättiin epätavallisen syntyperänsä vuoksi edustavan Kaaosta. Kätilö kuitenkin katkeroitui lapsen julman kohtelun vuoksi, ja opetti hänelle kutomisen alkeita.
Bobbinin 17:tenä syntymäpäivänä kätilön rikkomukset paljastuivat killan vanhimmille, ja he tuomitsivat hänet kuolemaan Kangaspuiden äärellä. Loitsu kuitenkin yllättäen epäonnistui, ja kätilö muuttui joutsenenmunaksi. Samalla hetkellä Cygna lensi joutsenena ikkunan läpi sisään, loitsui Kangaspuilla ja muutti koko killan Bobbinia lukuun ottamatta joutseniksi. Kaikki lensivät ulos, ja Bobbin löysi hylättyjen Kangaspuiden edestä joutsenenmunan ja värttinän.
Juoni > Pelin juoni

Bobbin ottaa värttinän ja loitsuu sillä joutsenenmunan auki. Kätilö Hetchel kuoriutuu nuorena joutsenena, kehottaa Bobbinia poistumaan saarelta ja lentää pois.
Pelin useimmat ongelmat liittyvät värttinällä loitsumiseen. Kun värttinälle lauletaan eri säveliä, saavat ne värttinän tekemään jonkin loitsun valittuun kohteeseen. Bobbinin on opeteltava seikkailussa käytettävät loitsut poimimalla niitä luonnosta tai toisilta ihmisiltä. Esimerkiksi pöllöjen huhuilusta syntyy sävelmä, joka värttinälle laulettuna antaa kyvyn nähdä pimeässä. Rukin kitinästä kuuluu sävelmä, jolla olkia voi loitsua kullaksi, ja laulamalla sävelmän takaperin kulta muuttuu oljiksi.
Bobbin päättää seurata joutsenparvea. Päästyään pois saarelta hän matkustaa lasinpuhaltajien, lammaspaimenten ja raudantakojien kiltojen läpi. Hän päätyy lopulta pappien killan vangiksi, jonka piispa Mandible on käynnistämässä maailmanvalloitusta nostattamalla epäkuolleiden armeijan. Piispa Mandible avaa Bobbinin värttinän avulla aukon kuolleiden ja elävien maailman välille, ja vapauttaa Kaaoksen, joka on voimakas henki. Lopun pelistä Bobbin yrittää pysäyttää Kaaosta, jolla on profetioiden mukaisesti omat valloitussuunnitelmat, mutta onnistuu luomaan vain pattitilanteen, jossa Kaaos hallitsee puolta elävien maailmasta, Kangaspuiden jakautuessa molemmille puolille.
Juoni > Jatko-osat

LOOMin tuli saada kaksi jatko-osaa, nimeltään Forge ja The Fold, joissa avoimeksi jätetty loppuratkaisu olisi päätetty Kaaoksen nujertamiseen. Jatko-osat jäivät tekemättä, koska LOOMin tekijät oli jo kiinnitetty muihin Lucasfilm Gamesin projekteihin.
LOOMin toteutus

LOOMin käyttöliittymä on pelkistetty äärimmäisyyteen. Hahmolla on vain kolme toimintoa. Liikkuminen tehdään klikkaamalla kohdetta hiirellä. Objektia voi käsitellä tai tarkastella kaksoisklikkauksella. Lähes kaikki objektit ovat juonen kannalta olennaisia, ja niitä on niukasti, yleensä vain yksi tai kaksi yhtä ruudullista kohti.
LOOMissa on vain yksi mukana kannettava esine, joka on värttinä, jota Bobbin käyttää loitsumiseen. Loitsut luodaan laulamalla tai hyräilemällä värttinälle neljä säveltä, joiden sävelkorkeudet määräävät loitsun. Pelin alussa Bobbin osaa vain nuotit C, D ja E, mutta oppii korkeampia nuotteja pelin edetessä. Jokaista loitsua varten on valittava objekti, johon se kohdistetaan.
LOOM on helpoimpia LucasArtsin seikkailupelejä. Pelissä on mahdoton kuolla. Pelaajan on itse pidettävä kirjaa kaikista kohtaamistaan loitsuista. Ainoa tapa joutua umpikujaan on olla huomaamatta tai kirjaamatta uutta loitsua muistiin ja jatkaa peliä. Pelissä on kolme vaikeustasoa, jotka vaikuttavat värttinän käyttämiseen. Helpoilla tasoilla värttinään liittyy sävelasteikko, josta näkee kuultavat ja voi valita loitsuttavat nuotit. Vaikeimmalla tasolla kaikki loitsut on kirjattava muistiin pelaajan korvakuulolla, ja loitsuminen on tehtävä ilman asteikkoa.
LOOMin julkaisut

LOOM julkaistiin ensimmäisen kerran vuonna 1990 Amigalle, Atari ST:lle, Macintoshille ja MS-DOSille. Tämä julkaisu käytti SCUMMin versiota 3 ja sen tallennusväline oli levykkeet. Kuvitukset olivat 16-värisiä.
Vuonna 1991 LOOM julkaistiin FM Townsille. Tämä käytti SCUMMin versiota 3 ja sen tallennusväline oli CD-ROM. Peli oli 256-värinen ja sen taustamusiikit tulivat erilliseltä CD:ltä.
Vuonna 1992 LOOM julkaistiin MS-DOSille käyttäen SCUMMin versiota 5. Sen tallennusväline oli CD-ROM ja kuvitukset samat kuin FM Townsilla, mutta jotkin animaatiot olivat monimutkaisempia. Kaikki puhe tuli CD:ltä, mutta muihin julkaisuihin verrattuna dialogin määrä oli tiivistetty noin puoleen, että se olisi mahtunut yhdelle CD:lle. Edellistä MS-DOS julkaisua kutsutaan EGA- ja jälkimmäistä VGA-versioksi. VGA-version myyntioikeus kuuluu Mindscapelle, joka on konkurssissa. Tästä syystä kokoelmilla myydään vain EGA-versiota.
LOOM julkaistiin lisäksi PC Enginelle (TurboGrafx-16) vuonna 1992. Kuvituksiltaan niiden julkaisut olivat sekoitus 16- ja 256-värisistä.
LOOM julkaistiin englanniksi, saksaksi, ranskaksi ja hepreaksi (nimellä האורגים).
LOOMin mukana kasetilla tullutta näytelmää jaettiin vuonna 1990 myös tuhannen kappaleen painos CD:llä pelin mainostamiseksi.
LOOMin tekijät

Brian Moriarty kirjoitti fantasian, johon LOOM perustuu, ja suunnitteli pelin.
LOOMin taustakuvitukset teki Mark J. Ferrari. Hahmot ja niiden animaatiot tekivät Steve Purcell ja Gary Winnick. Muut animaatiot tekivät Mark J. Ferrari, Ken Macklin, Steve Purcell ja Gary Winnick.
LOOMin musiikki perustuu enimmäkseen Pjotr Tšaikovskin balettiin Joutsenlampi.
Vastaanotto

Peli on saanut Amiga Format -lehden arvostelussa arvosanaksi 85%.
Peli on saanut CU Amiga -lehden arvostelussa arvosanaksi 85%.
Mikrobitin Petri Teittinen antoi pelin DOS-versiolle 89 pistettä sadasta.
Aiheesta muualla

Loom MobyGamesissa (englanniksi)
LOOM Hall of Light -sivustolla (englanniksi)
LOOM Hall of Light -sivustolla (englanniksi)
LOOMin VGA-versio
Inga Landgré

Landgré vuonna 2013.
Inga Landgré (6. elokuuta 1927 – 31. heinäkuuta 2023) oli pitkän uran luonut ruotsalainen näyttelijä. Hän esiintyi 1940-luvulta 2010-luvulle saakka lukuisissa elokuvissa, joihin lukeutuvat muun muassa Kun kaupunki nukkuu (1950), Naisten unelmia (1955), Seitsemäs sinetti (1957), Hugo ja Josefin (1967) ja The Girl with the Dragon Tattoo (2011).
Landgré oli vuosina 1949–1959 naimisissa näyttelijä Nils Poppen kanssa.
Aiheesta muualla

Inga Landgré Internet Movie Databasessa. (englanniksi)
LibreOffice

| LibreOffice |
| --- | --- |

 LibreOffice 7.2.4
Kehittäjä:  The Document Foundation
Kehityshistoria
Ensijulkaisu:  25. tammikuuta 2011
Vakaa versio:  24.8.2 (27. syyskuuta 2024)
Kehitystilanne:  aktiivinen
Tiedot
Ohjelmistotyyppi:  toimisto-ohjelmisto
Käyttökielet:  115 (myös suomi)
Alusta:  Linux, macOS, Windows
Ohjelmointikielet:  C++, Java, Python
Lisenssi:  LGPL
Aiheesta muualla
Verkkosivusto
LibreOffice on avoimen lähdekoodin ja vapaa ilmaiseksi saatava toimisto-ohjelmisto, jonka lähdekoodi ja kehittäjäyhteisö periytyvät OpenOffice.org-hankkeesta. Ohjelmisto tarjoaa välineet tekstinkäsittelyyn ja taulukkolaskentaan sekä esitysgrafiikan, vektorigrafiikan, tietokantojen ja matemaattisten kaavojen tekemiseen ja käyttämiseen.
LibreOffice on käännetty suomen lisäksi yli sadalle kielelle, ja se on asennettavissa kaikkiin yleisesti käytössä oleviin käyttöjärjestelmiin, joihin lukeutuvat Microsoft Windows, macOS ja Linux. Monet Linux-jakelut, kuten Debian, Ubuntu, Fedora Linux, Mandriva, openSUSE ja CentOS, sisällyttävät LibreOfficen omaan ohjelmistovalikoimaansa.
LibreOfficen kehitystyötä koordinoi riippumaton The Document Foundation -säätiö.
Käyttäjät

Huhtikuussa 2024 Saksan osavaltio Schleswig-Holstein ilmoitti siirtyvänsä LibreOfficen käyttöön digitaalisen suvereniteetin parantamiseksi. Ilmoituksen mukaan vapaalla ohjelmistolla hallinnolla on paremmat mahdollisuudet valita mistä ohjelmisto ja tuki tulevat, sekä voivat rahoittaa paikallisia kehittäjiä parannuksien tekemiseen. Muutos koskee 30 000 henkilökohtaista tietokonetta osavaltion hallinnossa. Siirtymän suunnittelu alkoi vuonna 2021.
LibreOfficen osaohjelmat

LibreOffice koostuu kuudesta ohjelmasta:
| Nimi | Nimi | Kuvaus |
| --- | --- | --- |
|  | Writer | Tekstinkäsittelyohjelma, jolla on samanlaiset toiminnot ja tiedostotuki kuin Microsoft Word tai WordPerfect. Siinä on laajat WYSIWYG-tekstinkäsittelyominaisuudet, mutta sitä voidaan käyttää myös perustekstieditorina. Sillä voi myös luoda täytettäviä lomakkeita. |
|  | Calc | Taulukkolaskentaohjelma, joka on samankaltainen kuin Microsoft Excel tai Lotus 1-2-3. Siinä on useita ainutlaatuisia ominaisuuksia, mukaan lukien järjestelmä, joka määrittää automaattisesti sarjan kaavioita käyttäjän saatavilla olevien tietojen perusteella. |
|  | Impress | Esitysohjelma, joka muistuttaa Microsoft PowerPointia. Impress tukee useita tiedostomuotoja, mukaan lukien ODP, PPTX ja SXI. |
|  | Draw | Vektori-, rasterigrafiikkaeditori ja diagrammityökalu, joka on samankaltainen kuin Microsoft Visio, CorelDRAW ja Adobe Photoshop. |
|  | Math | Kaavaeditori matemaattisten kaavojen luomiseen ja muokkaamiseen. Sovellus käyttää kaavojen luomiseen XML-muunnelmaa OpenDocument-määrittelyn mukaisesti. Nämä kaavat voidaan sisällyttää muihin LibreOffice-ohjelmien, kuten Writerin tai Calcin luomiin, dokumentteihin. |
|  | Base | Tietokantojen hallintaohjelma, joka on samankaltainen kuin Microsoft Access. LibreOffice Basen avulla voidaan luoda ja hallita tietokantoja, sekä generoida lomakkeita ja raportteja tietokannan sisällöstä. |
Historia

OpenOfficen yhteisö päätti syyskuussa 2010 irtautua Oraclesta ja perustaa riippumattoman säätiön jatkamaan hanketta nimellä LibreOffice. Tämä uusi yhteisö on ehdottanut, että Oracle voisi liittyä hankkeeseen jäseneksi ja luovuttaa OpenOffice.org-tuotemerkin.
Yhteisö on ilmoittanut, että Document Foundation on perustettu, jotta noudatettaisiin alkuperäistä asiakirjaa, jonka mukaan hankkeen tulee olla riippumaton.
LibreOfficen kehitys aloitettiin OpenOfficen versiosta 3.2, ja versionumerointikin jatkuu suoraan siitä. LibreOfficen ensimmäinen vakaa versio 3.3.0 julkaistiin 25. tammikuuta 2011.
29. tammikuuta 2020 julkaistu versio 6.4 parantaa suorituskykyä ja edelleen parantaa yhteensopivuutta. 75 prosenttia muutoksista on peräisin henkilöiltä yrityksissä kuten Collabora ja Red Hat.
Version 7.0 julkaisusta ilmoitettiin 5. elokuuta 2020. Uudistuksia ovat muun muassa tuki OpenDocument versiolle 1.3, Vulkan-pohjainen grafiikkaprosessorin tuki Skia-kirjaston avulla ja parempi yhteensopivuus Microsoftin Officen dokumenttimuotojen kanssa.